Уважаеми родители, ако сте преценили, че детето Ви ще възстанови посещението си на детска градина/ясла, от Вас се очаква:

1. Най-късно два работи дни преди планираното посещение да уведомите директора за датата, на която детето ще започне да посещава Детска градина №18“Осми март“, за периода (седмица/месец) на планираното посещение и за продължителността на дневния му престой;

2. Да декларирате обстоятелството, че не ви е известно детето да е било в контакт със заразно болни и нямат признаци на болест през последните 14 дни. В декларацията като родител посочвате, че сте запознати и солидарно отговорни за спазването на правилата на работа на детската градина;

3. Да не използвате градски транспорт за придвижване до детската градина и обратно винаги, когато това е възможно;

4. Да водите детето си на детска градина и да го вземат при стриктно спазване на графика/реда, за да се предотврати струпване, като изчакате на нужното разстояние;

5. Да се запознаете с предоставените Ви от детската градина полезни препоръки и да подкрепяте усилията на институцията за спазване на правила, хигиена и психично здраве по време на реадаптацията на детето;

6. Да измервате всяка сутрин температурата на децата си и да не ги водите на детска градина, когато забележите признаци на заболяване и/или измерите температура по-висока **от 37,3 градуса**;

7. Да организирате незабавното вземане на детето в случаите, когато бъдете уведомени от медицинското лице в детската градина, че то проявява признаци на заболяване;

8. Да придружавате детето само до мястото за прием, без да влизате в сградата на детската градина/ясла, освен ако не бъдете помолени за това, но в тези случай стриктно спазвате изискванията за хигиена на ръцете, дихателен етикет и физическа дистанция;

9. Да осигурите плик, в който детето да поставя обувките, с които то пристига в детската градина/ясла (след събуване на обувките детето или приемащия го в детската градина/ясла възрастен поставя обувките в плика, след което детето обува пантофи, които са предварително почистени вкъщи);

10. Да осигурите поне два броя маски, в случай че носенето на маска е по препоръка на лекуващия/личния лекар на детето.